##### Fót Város Önkormányzat Képviselő-testületének …/... (…) önkormányzati rendelete

**az Önkormányzat 2022. évi átmeneti gazdálkodásáról szóló 18/2021 (XII. 20.) rendelet módosításáról**

Fót Város Önkormányzat Képviselő-testülete az államháztartásról szóló 2011. évi CXCV. törvény 25. § (1) bekezdésében kapott felhatalmazás alapján az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**1. §**

Az Önkormányzat 2022. évi átmeneti gazdálkodásáról szóló 18/2021 (XII. 20.) önkormányzati rendelet 1. melléklete helyébe az 1. melléklet lép.

**2. §**

Ez a rendelet a kihirdetését követő napon lép hatályba.

Fót, 2022. január

Dr Vass György Dr. Mihályi Zsolt Apor

polgármester jegyző

**Általános indokolás**

.

Fót Város Önkormányzat Képviselő-testülete megalkotta az önkormányzat 2022. évi átmeneti gazdálkodásáról szóló 18/2021 (XII. 20.) önkormányzati rendeletét.

Az önkormányzatnak szándékában áll fóti lakosok számára idősotthoni férőhelyeket lekötni. A Magyarországi Evangélikus Egyház a Sztehlo Gábor Evangélikus Szeretetszolgálat révén idősotthont működtet Dunakeszin, az idősotthonban 15 férőhely kapacitás felszabadult. Ezen 15 felszabadult férőhelyet kívánja az önkormányzat lekötni. A kérdéses 15 férőhely lekötéséhez a férőhelyek infrastrukturális kialakítása szükséges, melynek költsége 60M Ft. Az önkormányzat az infrastrukturális kialakítás költségét a Szeretetszolgálattal megkötendő felhalmozási célú támogatási szerződés keretében finanszírozná, melyhez a költségvetési fedezetet biztosítani szükséges.

Az ügylet lebonyolítása nem várhat az önkormányzat 2022. évi költségvetésének hatályba lépéséig, ezért az átmeneti gazdálkodásról szóló rendelet keretében indokolt a fedezetet biztosítani, ezért annak módosítása szükséges.

A rendelet adminisztratív többletterheket nem ró a Közös Önkormányzati Hivatalra, a végrehajtáshoz szükséges személyi és tárgyi feltételek rendelkezésre állnak, a rendelet elfogadása a közfeladatok folyamatos és biztonságos ellátását szolgálja.

**Részletes indokolás**

**Az 1. §-hoz**

Az Önkormányzat 2022. évi átmeneti gazdálkodásáról szóló 18/2021 (XII. 20.) rendelet mellékletének módosítását határozza meg.

**A 2. §-hoz**

A hatályba léptető rendelkezést tartalmazza.

**HATÁSVIZSGÁLATI LAP**

**az Önkormányzat 2022. évi átmeneti gazdálkodásáról szóló 18/2021 (XII. 20.) rendelet módosításáról szóló rendelet-tervezethez**

**1. Társadalmi hatások**

A rendelet-tervezet fedezetet teremt Fót Város idősotthoni férőhely biztosítására a város lakosainak. A projekt szélesíti és színvonalasabbá teszi a szociális szolgáltatások körét ezen szolgáltatás biztosításával.

**2. Gazdasági, költségvetési hatások**

A rendelet megalkotásával és az önként vállalt feladattal a költségvetési kiadások nőnek.

**3. Környezeti hatások**

Nem releváns.

**4. Egészségügyi hatások**

A város lakossága számára idősotthoni bentlakás biztosításával az életminőség javulása várható.

**5. Adminisztratív terheket befolyásoló hatások**

A rendeletben foglaltak végrehajtásával kapcsolatos adminisztratív terhek minimális mértékben nőhetnek.

**6. A jogszabály megalkotásának szükségessége, a jogalkotás elmaradásának várható következményei**

A rendelet megalkotása fedezetet biztosít Fót Város Önkormányzata számára idősotthoni férőhely biztosítására. A jogszabály módosítása hiányában az Önkormányzat nem tud élni a felkínált lehetőséggel.

**7. A jogszabály alkalmazásához szükséges személyi, tárgyi, szervezeti és pénzügyi feltételek**

A jogszabály alkalmazásához szükséges személyi, tárgyi, szervezeti és pénzügyi feltételek rendelkezésre állnak.